SUID-AFRIKAANSE RADIOLIGA NUUS SONDAG 7 SEPTEMBER, 2014/1 


Goeiemore en welkom hier by die weeklikse nuusuitsending van die Suid- 
Afrikaanse Radioliga wat gelees word deur wee VANUIG 

. Die Suid-Afrikaanse Radioliga saai elle: Bendeb om 08:15 
isselike tyd `n nuusbulletin in Afrikaans en om (8:30 in Engels op HF en 
verskeie BHF en UHF herhalers. Vir Echolink luisteraars is daar `n herleiding 
deur ZSOJPL. `n Potgooi is ook beskikbaar op die SARL webblad asook by 
www.podpage.co.za 


Hierdie oudio bulletin kan van die Suid-Afrikaanse Radioliga se webblad, 
www.sarl.org.za, afgelaai word. 'n 'Teks weergawe van hierdie en vorige 
bulletins kan ook daar verkry word en jy kan ook inteken om nuwe bulletins 
per e-pos te ontvang. 


Ons begin vanmêre se bulletin met nuus van 'n stilsleutel. Dit is met leedwese 
dat ons die afsterwe op 2 September van Skip van Niekerk, ZS47, in die oud- 
erdom van 84 jaar, moet aankondig. 'n Gedenkdiens was op 5 September in 
Bethlehem ter nagedgtenis van Skip gehou. Hy was vir baie jare lid van die 
Vrystaat Amaterurradioklub gewees. Sy vriende en familie gaan hom baie mis. 


Ons betuig ons innige meegevoel met sy familie en vriende 
POUSE iss sei sies 
IN VANDAG SE NUUS 


OKOSA SE IMF WETSONTWERP KAN ERNSTIGE IMPLIKASIES INHOU 
VIR AMATEURRADIO. 


RTA IN PRETORIA VOLGENDE NAWEEK 

NUWE INTERNASIONALE AFRIKA KOMPETISIE VOORSTEL 
en 

JEUGNET VANMIDDAG 

In vandag se nuus 


** OKOSA het op 27 Augustus 'n dokument bestaande uit 233 bladsye gepub- 
liseer tov Internasionale Mobiele Kommunikasie. Dit staan ook bekend as die 
IMT padkaart. Kommentaar en voorstelle moet by OKOSA ingedien word voor 
of op 7 Oktober 2014. Die IMT padkaart voorstel kan ernstige implikasies inhou 
vir amateurs in die 70 cm band sowel as in die 2 en 5 GHz amateurbande. 


Die Suid-Afrikaanse Radioliga se bandreguleerderwerkgroep is gevra om die 
Staatskoerant te bestudeer en later gedurende September n telekonferensie 
te hou waarn dokument geformuleer moet word om aan OKOSA te 
oorhandig. Die dokument sal die implikasies tov die genoemde bande 
aanspreek. `n Kopië van die Gazette no 37948 is beskikbaar op OKOSA 
se webblad. Suid-Afrikaanse Radioliga lede kan ookn afskrif van die 
gazette aanvra deur 'n e-pos aan sarlregwg@sarl.org.za te stuur 


** Komende Saterdag 13 September vind die RTA by die Innovation Hub in 
Pretoria Suid-Afrikaanse Radioliga. Besprekings sluit op Dinsdag 9 September. 
Bespreek asseblief onmiddellik om sodoende reëlings te vergemaklik tov beplan- 
ning en spysenering. Inligting kan op die Suid-Afrikaanse Radioliga se webblad 
gevind word. 


Tony Voorveld, ZS6CCD, is die hoofspreker met sy onderwerp “The Magic 
Lamps.” Ander interessante aanbiedings sal gedoen word deur Steward Moss, 
ZS6SGM, met onderwerp, “WSPR 5 MHZ voortplantings navorsingsprojek”, 
antenna modellering met NEC2 deur Vincent, ZS6BTY, digitale modusse en 
hoe dit aangewend word in amateurradio deur Riaan Greef, ZS4PR. Frik 
Wolf, ZS6FZ, sal ook die belangstelling prikkel met sy aanbieding van die 
Suid-Afrikaanse Radioliga geisoleerde sendontvanger gekontroleerde koppelvlak 
stel. Bespreek nou om teleurstelling te voorkom. 


** Wat begin het as n e-pos bespreking tussen Pierre, ZS6A, en 
Roger, ZS6RJ, tov die huidige SARL blouboek kompetisie reëls en 
voorgestelde veranderings, het uitgekring inn gesprek wat kan lei tot 
'n moontlike internasionale Suid-Afrikaanse Radioliga kompetisie. 


Pierre het die idée op die Suid-Afrikaanse Radioliga forum geplaas en dit 
blyk dat die gedagte alreeds n paar keer in die verlede op die Forum 
geopper was deurn klein groepie Suid Afrikaanse amateurs wie die gedagte 
nou verder wil uitbrei. 


Die idée is om die eerste internasionale DX kompetisie vir die Afrika kontinent 
aan te bied onder die naam van AMA of soos dit bekend is as “AI Mainland 
Africa, Al-Mode International DX Oontest”. Die kompetisie sal alle modusse 
insluit. Agt Suid-Afrikaanse amateurs het die daad by die woord gevoeg en 
het alreeds 'n raamwerk voorstel daar gestel waar ander amateurs bydraes en 
voorstelle byvoeg. Konstruktiewe kritiek sal in die finale voorstel ingevoeg word. 


Huidig word nuwe voorstelle weekliks opgedateer en gepubliseer. Verlede week 
is 'n skakel aangebring op die Suid-Afrikaanse Radioliga besprekings forum en 
is Oop vir algemene voorstelle en terugvoer. 


Die nuuste voorstel is weergawe 4 onder die kompetisie en toekenningsafdeling 
en alle amateurs word gevra vir julle samewerking. Daar word beplan om vir 
nog 2 tot 3 weke terugvoer te bekom op die forum voordat n finale voorstel 
aan die Suid-Afrikaanse Radioliga oorhandig sal word waar dit dan 
bekragtig kan word asn offisiële kompetisie. Dit sal as 'n jaarlikse item 
op die kompetisie kalender aangebring word wat deur die kompetisie komitee 
beheer sal word. 


Om internasionale perspektief te bekom word die voorstelle ook aan bekende 
oorsese DXers gestuur vir hulle insette soos bv die “British Amateur Radio 
Teledata Group.” Die kompetisie word ook gesien as 'n katalisator om RTYD in 
Afrika te bevorder. 


Stuur jou terugvoer direk aan die Suid-Afrikaanse Radioliga forum of aan Roger, 
ZS6RJ . Roger se e-pos is op die Suid-Afrikaanse Radioliga web beskikbaar. 


Geoff Levy sal die voorstel saamneem na die TARU Streek 1 Konferensie 
gedurende die tweede helfte van September en dit daar met van die Afrikalande 
kongresgangers deel. 


KOM ONS KYK NOU EERSTENS NA NUUS VAN BELANG TOV DIE LIGA, 
EN LIDMAATSKAP 


** Die Agulhas 2 het die afgelope Donderdag anker gelig en na Tristan de Cunha 
geseil. Op die kaai het n aantal radio-amateurs, twee mede amateurs 
nl. Paul, ZS1S en Nigel, GSTXF, afgesien enn veilige seereis toegewens. 
Paul en Nigel gaan n DX stasie op die eiland oprig. Paul sal die 
roepsein ZD9ZS op enkelsyband gebruik en Nigel sal die roepsein 
ZD9XF gebruik wanneer hy op Gelykgolf kontakte sal probeer soek. 
Hierdie DX stasie sal deur die twee amateurs vanaf 10 September 
tot 3 Oktober bedien word. Vir Paul en Nigel is ditn droom wat 
waar geword het en twee jaar geneem het om te beplan. Besoek www.g3txf.com 
vir informasie en fotos van die ekspedisie. 


** Die 5 MHz Aktiwiteit naweek sal gehou word op 20 en 21 September 2014. 
Suid-Afrikaanse Radioliga lede word uitgenooi om spesifiek aandag te gee aan 
seinvoortplantings navorsing op 5 Mhz. Die aktiwiteit sal op biede die genoemde 
dae plaasvind vanaf 13:00 tot 20:00. Verskillende aktiwiteite sal plaasvind op 
vooraf bepaalde tye. Die aktiwiteit is gerig op alle radio-amateurs wat perma- 
nent buite die grense van Suid-Afrika woonagtig is. Vir meer besonderhede 
besoek die Suid-Afrikaanse Radioliga se webblad. 


** Die Suid-Afrikaanse Radioliga Jeug Net sal plaasvind elke eerste Sondag van 
die maand. Dus kan jy vanmiddag, as jy onder die ouderdom van 25 jaar is 
vanaf 15:00 op 7 070 kHz lekker saam met ander jeuglede kom gesels. Die net 
sal nie net daaruit bestaan om n seinrapport te gee nie, maar daar sal 
ookn interessante onderwerp bespreek word. Die onderwerp wat vandag onder 
die loep geneem sal word sal handel oor “Facebook - of is daar ander beter 
sosiale mediaplatvorms.” 


Volgens Vonnie, die Suid-Afrikaanse Radioliga administrateur, het lede baie 
fluks gereageer om lidmaatskapgelde die afgelope week te vereffen. Sy vra egter 
dat jy asseblief geduld moet beoefen wanneer dit kom by erkenning van jou 
betaling. Sy vra ook dat lede asseblief baie seker moet maak dat betalings 
vergesel is van jou naam en roepsein. Heel wat lede vergeet hiervan, wat sake 
dan bemoeilik om te bepaal van wie die lidmaatskapgelde ontvang is. Maak 
asseblief seker dat jy jou naam en roepsein by die betaling aanheg. 


** (een aansoeke om lidmaatskap van die Suid-Afrikaanse Radioliga is 
gedurende hierdie week ontvang nie. Lidmaatskaptal van die Suid-Afrikaanse 
Radioliga is tans 1396 plus 31 geaffilieerde klubs. 


Indien u geen toegang tot die webwerf het nie, is u lidmaatskap waarskynlik nie 
op datum nie. Kontroleer met die kantoor per epos of telefoonoproep. 


ONS VERVOLG NOU MET KOMPETISIENUUS EN KOMPETISIE UIT- 
SLAE 


** Die kompetisiekomitee het 20 logstate ontvang vir die SARL HF GG Kom- 
petisie gehou op Sondag 31 Augustus 2014. Sestien van die logs kom van 
Suid-Afrikaanse stasis, terwyl die ander vier van Saudi Arabia, Japan, India 
en Madagascar kom. 


Jy het tot middernag vanaand om jou log in Cabrillo, ADIF of MS Excel in te 
dien by zsAdbfn@gmail.com. 


VOOR ONS DIE BULLETIN AFSLUIT , KOM ONS KYK EERS NA DIE 
HF VOORTPLANTING VOORSPELLING ASOOK DIE DAGBOEK VAN 
GEBEURE. 


** Hannes Coetzee, ZS6GBZP, berig dat die sonaktiwiteitsvlak gematig gaan wees. 
Aktiewe sonvlekke AR2152, 2153 en 2157 bestaan uit komplekse magnetiese 
konfigurasies en besit voldoende energie vir M- klas sonfakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 100. 


Amateurs gaan die 20 tot 10 m DX-bande geniet met die 15 m wat die beste 
openinge gaan oplewer terwyl die 20 m net `n kortkop agter behoort te wees. 


Besoek gerus die webtuiste spaceweather.sansa.org.za vir meer inligting. 
DAGBOEK VAN GEBEURE 


7 September - Suid-Afrikaanse Radioliga Jeug net 7 September - Vandag is 
die laaste dag vir indiening van die SARL se HF GG Gelykgolf logstate 13 
September - RTA by die Innovation Hub 20 en 21 September 5 MHr aktiwiteit 
naweek 


En dan om mee af te sluit `n terugblik op vandag se hoofnuus: 


OKOSA het op 27 Augustus 'n dokument bestaande uit 233 bladsye gepubliseer 
tov Internasionale Mobiele Kommunikasie. Dit staan ook bekend as die IMT 
padkaart. Kommentaar en voorstelle moet by OKOSA ingedien word voor of 
op 7 Oktober 2014. Die IMT padkaart voorstel kan ernstige implikasies inhou 
vir amateurs in die 70 cm band sowel as in die 2 en 5 GHz amateurbande. 


Dit bring ons aan die einde van die Suid-Afrikaanse Radioliga nuusbulletin. 
Vind meer uit oor hierdie en ander nuus deur die Suid-Afrikaanse Radioliga se 
webtuiste te besoek. 


Luister elke Sondagoggend om 10:00 Plaaslike tyd na “Amateur Radio Today”. 
Daar is herleidings op 7 082, 7 205 en 17 660 kHz. `n Potgooi deur Dick, ZS6RO 
en ook verskeie herleidings op BHF en VHF frekwensies word landswyd gedoen. 
'n Heruitsending vind plaas op Maandae om 18:30 plaaslike tyd op 3 230 kHz. 


Besoek die webblad www.podpage.co.za om ook ander interessante amateurra- 
dio verwante potgooi artikels af te laai. 


Ons ontvang ook graag jou sein rapporte, kommentaar en voorstelle vir nuus- 
bulletins. Stuur 'n e-pos aan artoday@sarl.org.za. Sentech borg die uitsendings 
op die nie-amateurfrekwensies. 


Die SARL se nuusdiens nooi klubs en individue om nuusbrokkies van belang 
vir radioamateurs en kortgolfluisteraars in te dien. Plaas nuusberigte - indien 
moontlik - in beide Engels en Afrikaans op die SARL webtuiste onder die news- 
inbox skakel, nie later as die Donderdag wat die bulletindatum voorafgaan nie. 


Jy het geluister na `n nuusuitsending van die Suid Afrikaanse Radio Liga wat 
saamgestel was deur Johann, ZS6PSS, en geredigeer is deur Dennis, ZS4BS, en 
gelees is deUY uu vi ves Dek GEE Ges ee Sa ed Ve VEE Bee ba eek 


Die Afrikaanse nuusspan groet nou en wens jou `n mooi week toe. Totsiens 


/EX 


